Vindforsøg: højtryk og lavtryk
Formål
At vise hvordan varm og kold luft bevæger sig i forhold til hinanden
Teori
Konvektion betyder varmestrømning og sker både lokalt ved et stearinlys der varmer luften op- og globalt, når solen skinner på jordens overflade.
På det globale plan skyldes effekten, at varm luft er lettere end kold luft, og at varm luft dermed stiger til vejrs, som man kender det i et lokale, hvor der er varmere ved loftet end ved gulvet.
Ved ækvator - hvor solen står i zenit - vil den hermed opvarmede luft - stige til vejrs, og sprede sig ud til siderne. Når luften er nået langt nok væk fra ækvator, vil den have tabt så meget varme, at den synker ned. 
Materialer[image: http://www.frederiksen.eu/typo3temp/GB/672d979ac2.png]
Konvektionskammer, fyrfadslys, røgkilde (røgelsespind/snoet papir) og ild.
Fremgangsmåde
Sæt et tændt fyrfadslys under det ene hul i konvektionskammeret. Tænd røgkilden og hold den over konvektionskamrets andet hul.
Betragt nøje hvad der sker med luftbevægelserne over de to huller i kammeret. Tag et billede med din mobil.
Efterbehandling
1. Beskriv den cirkulation der sker i kammeret (sæt dit foto ind her)
2. Forklar hvorfor cirkulationen opstår 
3. Relatér cirkulationen/konvektionen til placeringen af hhv. lavtryk og højtryk ved ækvator og 30° nb (se nedenstående figur)  
4. Relater vindsystemet til placeringen af plantebælter (figur herunder). 

